Mediasie met regering gevra oor inperkingsregulasies | Maroela Media
Mediasie met regering gevra oor inperkingsregulasies
Die sakeorganisasie Sakeliga het vandag sy reg tot mediasie met die regering oor die inperkingsregulasies uitgeoefen.
In 'n brief aan die prokureur-generaal versoek Sakeliga sy fasilitering van mediasie met die minister van samewerkende regering en tradisionele sake, dr. Nkosazana Dlamini-Zuma, ingevolge regulasie 13 van die Ramptoestandregulasies van 30 April 2020. Sowel die minister van handel, nywerheid en mededinging, Ebrahim Patel, as die minister van polisie, Bheki Cele, is ook by die brief ingesluit.
Piet le Roux, uitvoerende hoof van Sakeliga, het gesê die doel van die mediasie is om te probeer om tot 'n spoedige vergelyk met die regering te kom oor vryheid van beweging en vryheid om te werk, as alternatief vir litigasie.
"Ons deel die heersende openbare sin vir dringendheid oor die huidige ekonomiese en ontvouende humanitêre krisisse, maar die realiteit is dat litigasie op sy vinnigste oor etlike weke eers 'n uitslag kan oplewer. Dit hou ook bepaalde risiko's in en verg verdere voorbereiding. Daarom benut ons intussen die geleentheid om te medieer."
Volgens Le Roux skep die permitstelsel 'n toestand waarin alles waarvoor daar nie toestemming verleen is nie, verbode is – 'n konstitusioneel onbestaanbare situasie. Dit kan nie nagekom word nie en is onduidelik vir werkgewers, werknemers, die publiek, en wetstoepassers. Boonop word alle mag vir die interpretering van permitgeldigheid eensydig in die hande van wetstoepassers geplaas.
"Dit het reeds gelei tot en stel die publiek blywend bloot aan onregmatige vervolging en inbreuk op hul menswaardigheid en vryheid, met ekonomiese skade sonder enige gesondheidsvoordele. Dit is ook strydig met die konsepte van 'n regsorde, legaliteit, skeiding van magte, en verskeie ander konstitusionele vereistes."
Suid-Afrika is nou vir etlike weke in 'n nuwe, hoogs komplekse, eensydige regsraamwerk vasgevang, meen Le Roux.
"Dit was veronderstel om tydelik te wees, maar die vooruitsig is nou dat dit maklik vir maande kan voortduur. Dit is daarom van kardinale belang dat die openbare geheue oor 'n konstitusionele orde met skeiding van magte in stand gehou word.
"Ons loop die risiko dat dit vir die publiek en die staat normaal begin word dat sy uitvoerende gesag alle mag in homself kan sentraliseer, tot uitsluiting van sy regsprekende gesag en wetgewende gesag, sy provinsiale, plaaslike en tradisionele owerhede, sowel as van gemeenskapsinstellings soos kerke, sakegroepe en ander burgerlike organisasies.
"Dít sou die samelewing ondenkbare ekonomiese en maatskaplike skade berokken," het Le Roux gesê.
In die brief versoek Sakeliga die prokureur-generaal se antwoord teen die einde van Maandag 4 Mei. 'n Kopie van die brief is hier beskikbaar.
Wag vas na klant in gesig geskiet is
Hierdie regering is meer bekommerd oor 'n paar mense wat aan 'n virus kan doodgaan as aan miljoene wat aan hongersnood gaan omkom. En verder het hulle nou hul komunistiese idioligie op ons begin uitoefen.
Well le Roux, i wish you all the best. zumsa and the mad hatter think they are above the law and everything else. Just one thing though, remind them that trying to win a power struggle is like trying to win a nuclear war. You may achieve your goal, but not without catastrophic casualties.
Daar gaan niks van kom nie. Ons is klaar verby n demokrasie, en beweeg al klaar na n totale komunistiese beleid. Net die regering se giere en geite tel. Mnr Cele geniet dit baie om gewone burgers te dreig.
Die regering is totaal disfunksioneel . Ons is in diktatorskap . Sterkte .
Vir regdenkendes – mense met verstand, het die mislukte ANC homself baie duidelik in sy nuwe agenda ontbloot…. Solank hierdie despote bestaan, sal Suid Afrika net dieper sink. Maak klaar vir 'n 2de "lockdown" as jy na hulle voorspellings en stats kyk… Hulle sal seker maak niks bly oor nie. Die SAL, SARS, Denel, ESKOM ens, ens, ens… was net toetslopies…